
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	11 februarie 2015

	Nr.
	4c-7/46


AVIZ

asupra propunerii legislative pentru modificarea art.35 alin.(2) din Legea nr.384 din 10 octombrie 2006 privind statutul soldaţilor şi gradaţilor profesionişti, cu modificările şi completările ulterioare
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată cu dezbaterea şi avizarea propunerii legislative pentru modificarea art.35 alin.(2) din Legea nr.384 din 10 octombrie 2006 privind statutul soldaţilor şi gradaţilor profesionişti, cu modificările şi completările ulterioare , trimisă cu adresa nr. Plx 533/2014 din 2 februarie 2015.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 10 februarie 2015.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a propunerii legislative în forma prezentată de iniţiatori, cu următoarele observaţii, pentru respectarea normelor de tehnică legislativă:

- modificarea titlului, după cum urmează: “Lege pentru modificarea alin.(2) al art.35 din Legea nr.384/2006 privind statutul soldaţilor şi gradaţilor profesionişti”;
- modificarea Articolului unic, după cum urmează: “Articol unic. – Alineatul (2) al articolului 35 din Legea nr.384/2006 privind statutul soldaţilor şi gradaţilor profesionişti, publicată în Monitorul Oficial al României, Partea I, nr.868 din 24 octombrie 2006, cu modificările şi completările ulterioare, se modifică şi va avea următorul cuprins:”



VICEPREŞEDINTE,



SECRETAR,



ADRIAN SOLOMON


MIHĂIŢĂ GĂINĂ
Întocmit,

Consilier parlamentar Lidia Vlădescu

